cyanic-selkie/wikianc huggingface dataset:
Սատանա (ֆիլմ, 1991)
Սյուժե
Ֆիլմում գլխավոր դերկատար Վիտալին (Սերգեյ Կուպրիյանովը) մաֆիայի գործիչ է, նա կատարում է մի քանի հանցագործություն։ Վիտալին վերջում ոչ-մի հանցագործության համար չի դատվում։ Ֆիլմն այդ ժամանակներում կատարվող իրադարձությունների մասին է։ Ֆիլմը նկարագրում է Ռուսաստանում եղած անպատիժությունը և ամենաթողությունը։
Արտաքին հղումներ
Կատեգորիա:Ռուսական թրիլեր ֆիլմեր Կատեգորիա:1991 ֆիլմեր Կատեգորիա:Ռուսերեն ֆիլմեր Կատեգորիա:Խորհրդային ֆիլմեր Կատեգորիա:«Լենֆիլմ» ստուդիայի ֆիլմեր Կատեգորիա:Խորհրդային դրամա ֆիլմեր
Արշավիր Կարապետյան
Արշավիր Գարեգինի Կարապետյան, հայ խորհրդային երգիչ (բարիտոն), ՀԽՍՀ ժողովրդական արտիստ (1967)։
Կենսագրություն
1957 թվականին ավարտել է Երևանի կոնսերվատորիան (Մելիք-Շահնազարյանի դասարան), 1962-1963 թվականներին կատարելագործվել Հռոմի «Սանտա Չեչիլիա» ակադեմիայում։ 1955 թվականից Երևանի օպերայում Կարապետյանը Աշուղի դերում (Արմեն Տիգրանյանի «Դավիթ Բեկ» օպերա) բալետի թատրոնի մեներգիչ է։
Դերերգերից են՝
Ծանոթագրություններ
Կատեգորիա:Հայ երգիչներ Կատեգորիա:Բարիտոններ
Մաքսիմ Ռեշետնիկով
Մաքսիմ Գենադիևիչ Ռեշետնիկով (Максим Геннадьевич Решетников, ), ռուս պետական գործիչ։ Ռուսաստանի Դաշնության տնտեսական զարգացման նախարար 2020 թվականի հունվարի 21-ից։
Պերմի երկրամասի նահանգապետը 2017 թվականի սեպտեմբերի 18-ից մինչև 2020 թվականի հունվարի 21-ը։ Միասնական Ռուսաստան քաղաքական կուսակցության բարձրագույն խորհրդի անդամ։
Կենսագրություն
Ծնվել է 1979 թվականի հուլիսի 11-ին Պերմում։
Կրթություն
Ավարտել է № 17 դպրոց-վարժարանը, որտեղ արդեն ներկայանում էր որպես «ապագա վարչապետ» ։ Դպրոցից հետո ընդունվել է Պերմի պետական համալսարան՝ Տնտեսագիտական կիբեռնետիկայի ամբիոն ։ 2000 թվականին ավարտել է hամալսարանը «տնտեսագետ-մաթեմատիկոս» մասնագիտությամբ, իսկ երկու տարի անց՝ 2002 թվականին՝ լեզվաբան-թարգմանիչ մասնագիտությամբ։ 2003 թվականին Լ. Ս. Պորտնիի ղեկավարությամբ պաշտպանել է ատենախոսություն «Տարածաշրջանի տնտեսության կառավարումը ֆինանսական հոսքերի հիման վրա. սկզբունքներ և մոդելներ (Պերմի մարզի օրինակով)»   ։
Աշխատանքային գործունեություն
1998-2002 թվականներին աշխատել է «Կանխատեսումներ» ՓԲԸ-ում որպես գլխավոր մասնագետ, նախագծերի ղեկավար ։
2000-2005 թվականներին՝ Բյուջետային եկամուտների և ծախսերի պլանավորման բաժնի պետ, տարածաշրջանային ֆինանսների և ներդրումների բաժնի պետ, Պերմի մարզի վարչակազմի էկոնոմիկայի գլխավոր վարչության պետի տեղակալ ։
2005-2007 թվականներին՝ Պերմի մարզի պլանավորման դեպարտամենտի նախագահի առաջին տեղակալ, Պերմի երկրամասի նահանգապետի վարչակազմի ղեկավարի առաջին տեղակալ ։
2007-2009 թվականներին՝ Միջբյուջետային հարաբերությունների դեպարտամենտի տնօրենի տեղակալ, Ռուսաստանի տարածաշրջանային զարգացման նախարարության ՌԴ սուբյեկտների պետական իշխանության մարմինների գործունեության մոնիթորինգի և գնահատման դեպարտամենտի տնօրեն ։
2009 թվականի ապրիլի 14-հոկտեմբերի 12՝ Պերմի երկրամասի նահանգապետի աշխատակազմի ղեկավար ։ Նույն թվականին ընդգրկվել է Ռուսաստանի նախագահ Դմիտրի Մեդվեդևի կադրային ռեզերվի առաջին հարյուրյակում ։
2009-2010 թվականներին՝ ՌԴ կառավարության աշխատակազմի պետական կառավարման, տարածաշրջանային զարգացման և տեղական ինքնակառավարման դեպարտամենտի տնօրեն, որը ղեկավարում էր Սերգեյ Սոբյանինը։
2010-2011 թվականներին Սոբյանինի՝ Մոսկվայի քաղաքապետ նշանակվելուց հետո անցնում է աշխատանքի մայրաքաղաքի կառավարության կազմում։ Մոսկվայի քաղաքապետի աշխատակազմի և կառավարության ղեկավարի առաջին տեղակալ ։
2012-2017 թվականներին՝ Մոսկվայի կառավարության նախարար, Մոսկվայի տնտեսական քաղաքականության և զարգացման դեպարտամենտի ղեկավար ։
Պերմի երկրամասի նահանգապետ
2017 թվականի փետրվարի 6-ին Ռուսաստանի նախագահ Վլադիմիր Պուտինի հրամանագրով ժամանակավորապես (մինչև ընտրությունները) նշանակվել է Պերմի երկրամասի նահանգապետի պաշտոնակատար ։
2017 թվականի հունիսի 14-ին դարձել է Միասնական Ռուսաստան կուսակցության նահանգապետի ընտրությունների պաշտոնական թեկնածուն։ Սեպտեմբերի 10-ին հաղթել է ընտրություններում՝ հավաքելով ձայների 82,06 %-ը ։ 2017 թվականի սեպտեմբերի 18-ին ստանձնել է Պերմի երկրամասի նահանգապետի պաշտոնը ։
2017 թվականի դեկտեմբերին անդամակցել է Միասնական Ռուսաստան կուսակցությանը ։ 2018 թվականի դեկտեմբերի 8-ին Միասնական Ռուսաստան քաղաքական կուսակցության 18-րդ համագումարի պատվիրակների ընդունած որոշման հիման վրա մտցվել է կուսակցության բարձրագույն խորհրդի կազմում ։
2018 թվականի հուլիսի 18-ից մինչնչև 2019 թվականի հունվարի 28-ը՝ Ռուսաստանի Դաշնության Պետական խորհրդի նախագահության անդամ ։
Միշուստինի Կառավարությունում
2020 թվականի հունվարի 21-ին Ռուսաստանի նախագահի հրամանագրով նշանակվել է Ռուսաստանի Դաշնության տնտեսական զարգացման նախարարի պաշտոնում, նույն հրամանագրով ընդունվել է նրա հրաժարականը Պերմի երկրամասի նահանգապետի պաշտոնից՝ իր ցանկությամբ ։
2020 թվականի ապրիլի 12-ին նշանակվել է Փոքր և միջին ձեռնարկատիրության զարգացման դաշնային կորպորացիա բաժնետիրական ընկերության (ՓՄՁ կորպորացիա) տնօրենների խորհրդի նախագահ) ։
2020 թվականի մայիսի 12-ից՝ Ճապոնիայի հետ առևտրատնտեսական համագործակցության հարցերով Ռուսաստանի Դաշնության նախագահի հատուկ ներկայացուցիչ ։
Ընտանիք
Կինը՝ Աննան, Պերմի պետական համալսարանի շրջանավարտ է։ Ունի երեք երեխա՝ երկու դուստր և որդի։
Արտաքին հղումներ
Կատեգորիա:«Միասնական Ռուսաստան» կուսակցության անդամներ Կատեգորիա:Տնտեսագիտության թեկնածուներ Կատեգորիա:«Հայրենիքին մատուցած ծառայությունների համար» շքանշանի 2-րդ աստիճանի մեդալով պարգևատրվածներ Կատեգորիա:Ռուս տնտեսագետներ Կատեգորիա:Ռուս քաղաքական գործիչներ Կատեգորիա:Ռուս պետական գործիչներ
Կոնդոխավանք (ամրոց)
Կոնդոխավանք, ավերված ամրոց Տավուշի մարզի Կողբից 4 կմ հարավ-արևմուտք։ Ամրոցի ավերակները գտնվում են անտառապատ վայրում։ Ընդգրկած տարածքը հյուսիսային, հյուսիսարևելյան և արևմտյան կողմերից շրջապատված է դժվարամատչելի թոեքադիր լանջերով, իսկ ամրոցը գտնվում է դրա գագաթին՝ հարթության վրա։ Ունի անկանոն ուղղանկյուն հատակագիծ ունեցող պարսպապատերով։ Ամրոցը ավերված է։ Համեմատաբար լավ են պահպանվել արևելյան և հարավարևելյան կողմերի 2․5-3 մետր լայնություն ունեցող պատերի ստորին շերտերը։ Այն կառուցված է անմշակ և խոշորածավալ քարերով, որոնց արանքում կա մանր քարերով լիցք։ Մուտքի կողմը չի նշմարվում, սակայն կարելի է ենթադրել որ եղել է համեմատաբար ավելի մատչելի հարավային կողմից։ Տարածքում կան ավերված այլ շինությունների ավերակներ։ Պահպանության տարածքը կազմում է 2,76 հա հողատարածք, իսկ հուշարձանինը՝ 0,44 հա ։
ՀՀ կառավարության 2004 թվականի դեկտեմբերի 30-ի թիվ 1929-Ն որոշմամբ ներառվել է Կողբի պատմության և մշակույթի անշարժ հուշարձանների ցանկում ։
Ծանոթագրություններ
Կատեգորիա:Տավուշի մարզի հայկական բերդեր և ամրոցներ Կատեգորիա:Բերդեր այբբենական կարգով Կատեգորիա:Կողբ
Նգորոնգորո (խառնարան)
Նգորոնգորո, հրաբխային խառնարան, որը գտնվում է հյուսիսային Տանզանիայի գեղատեսիլ վայրում։ Այն աշխարհի ամենամեծ, ամբողջական տեսքով պահպանված հրաբխային խառնարանն է։ Տեղանքում հանգրվանում են ավելի քան 25000 կենդանիներ՝ ներառյալ զեբրեր, գնուներ, սև ռնգեղջյուրներ, առյուծներ և փղեր, որոնք խառնարանը դարձնում են նմանը չունեցող որսատեղի։
Կենդանական աշխարհ
Խառնարանի հատակի մեծ մասի արոտավայր լինելու պատճառով այստեղ գերակշռում են խոտակեր կենդանիները, ինչպիսիք են զեբրը, գնուն, վիթը, գոմեշը, եզնայծը և աֆրիկյան վարազը։ Խառնարանի թեք պատերը ծառայում են այն բանին, որ կենդանիները չգաղթեն՝ ի տարբերություն մոտակայքում գտնվող Սերենգետիի սարահարթերի կենդանիների։ Ամեն տարի աճում է այստեղ եկող մարդկանց թիվը, ովքեր հույս ունեն տեսնելու ռնգեղջյուր, առյուծ կամ բորենի։
Բուսական աշխարհ
Այսօր Նգորոնգորոն ջուր ու արոտավայր է ապահովում կլոր տարին՝ իր անտառային տարածքներով, խոտհարհքներով, ճահիճներով, ինչպես նաև խառնարանի կենտրոնում գտնվող Մագադի լճով, որտեղ վխտում են ֆլամինգոներ և այլ ջրային կենդանիներ ։
Ծանոթագրություններ
Կատեգորիա:Աշխարհի Հրաշալիքները Կատեգորիա:ՅՈՒՆԵՍԿՕ-ի Համաշխարհային ժառանգություն Կատեգորիա:Տանզանիա Կատեգորիա:Աֆրիկայի Համաշխարհային ժառանգություն Կատեգորիա:Խառնարաններ այբբենական կարգով
2001 թվականի տիեզերական ոդիսականը (այլ կիրառումներ)
2001 թվականի տիեզերական ոդիսականը անվանումը կարող է վերաբերվել
Մանուկ Մանուկյան (երաժիշտ)
Մանուկ Թորոսի Մանուկյան, հայ երաժշտագետ։ Երաժշտագիտության թեկնածու (1969)։
Կենսագրություն
Մանուկ Մանուկյանը ծնվել է Բուխարեստում։ 1948 թվականին հայրենդարձել է։ 1953 թվականին ավարտել է Երևանի երաժշտական ուսումնարանը, 1958 թվականին՝ Երևանի կոնսերվատորիան։ 1959-1980 թվականներին աշխատել է ՀՀ ԳԱԱ արվեստի ինստիտուտում։ 1956-1980 թվականներին մասնակցել է երաժշտական բանահավաքչության, բազմաթիվ գիտարշավների, միաժամանակ, դասավանդել է Երևանի տարբեր երաժշտական ուսումնարաններում, Գյումրիի մանկավարժական ինստիտուտում, 1980 թվականից Հայկական պետական մանկավարժական համալսարանում։
Ուսումնասիրությունները վերաբերում են հայ երաժշտության պատմության, ժողովրդական և աշուղական երգարվեստի խնդիրներին ։
Ծանոթագրություններ
Կատեգորիա:1924 ծնունդներ Կատեգորիա:Հունիսի 5 ծնունդներ Կատեգորիա:Հայ երաժշտագետներ Կատեգորիա:Բուխարեստ քաղաքում ծնվածներ Կատեգորիա:Երևանի Կոմիտասի անվան պետական կոնսերվատորիայի շրջանավարտներ Կատեգորիա:Հայ երաժիշտներ Կատեգորիա:Ռոմանոս Մելիքյանի անվան պետական երաժշտական քոլեջի շրջանավարտներ
Համբարձում Կարապետյան
Համբարձում Նիկոլայի Կարապետյան, հայ խորհրդային պատմաբան, պատմական գիտությունների դոկտոր, պրոֆեսոր (1973 թ.)։
Կենսագրություն
Համբարձում Կարապետյանը ծնվել է Գյոզալդարա (այժմ՝ Հայաստանի Կոտայքի մարզի Գեղադիր) գյուղում։ Ավարտել է Երևանի պետական համալսարանի պատմության ֆակուլտետը։ 1957-1961 թվականներին եղել է Հայպետհրատի քաղաքական գրականության խմբագրության վարիչ։
1976 թվականից Հայկական գյուղատնտեսական ինստիտուտի ԽՄԿԿ պատմության ամբիոնի վարիչն էր։ Զբաղվում էր ԽՄԿԿ, կոմերիտմիության և հայ հասարակական մտքի պատմության հարցերով։ ԽՄԿԿ անդամ (1954 թ.)։
Հիշատակ
Երևանի Կիևյան փողոցի 22 հասցեում փակցվել է Համբարձում Կարապետյանի հիշատակը հավերժացնող հուշատախտակ ։
Բանաստեղծություն
Բանաստեղծություն, գրական-գեղարվեստական ստեղծագործության տեսակ։ Բանաստեղծություն տերմինը հայերենում կիրառվում է մի քանի իմաստով.
Աղբյուրներ
Կատեգորիա:Քնարական սեռի ժանրեր
Երիտասարդ բայլշևիկ
«Երիտասարդ բայլշևիկ», խորհրդային շրջանի գրական-գեղարվեստական, քաղաքական-տնտեսական և կոմերիտական պրոպագանդիստական ամսագիր։ Հանդիսացել է ՀԼԿԵՄ Կենտկոմի և Երևանի քաղկոմի օրգանը։ Հրատարակվել է 1926-1933 թվականներին, Երևանում։ Խմբագիրներ էին՝ Հ․ Տեր-Դանիելյան, Հ. Հովհաննիսյան, Ա․ Արզումանյան, Ն․ Մեհրաբյան, Մ․ Կուրտիկյան, Հ․ Միրզոյան։ Լուսաբանել է կոմերիտական ակտիվի գործունեությունը, նպաստել երիտասարդության գաղափարական ագիտացիոն դաստիարակությանը, կոմերիտական աշխատանքների կազմակերպմանը, «կուլտուրական հեղափոխության» իրականացմանը։
Տպագրել էր գիտական ու գրական հոդվածներ, Նաիրի Զարյանի, Գուրգեն Մահարու, Վահան Թոթովենցի, Ակսել Բակունցի, Ալազանի, Գեղամ Սարյանի և այլ գրողների ստեղծագործություններ, թարգմանություններ համաշխարհային գրականությունից։
Կատեգորիա:Հայկական քաղաքական պարբերականներ Կատեգորիա:Հայկական գրական պարբերականներ Կատեգորիա:Հայկական ԽՍՀ ամսագրեր Կատեգորիա:Պարբերականներ այբբենական կարգով
Սաժնովսկի Դոնեց
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Չերքեզի ձոր
Չերքեզի ձոր, կանաչ գոտի Գյումրիի ռուսական Կարմիր բերդի հարևանությամբ։
Պատմություն
Չերքեզի ձորը, որը գտնվում է ռուսական պատմական Կարմիր բերդի հարևանությամբ, գյումրեցիների համար մշտապես եղել է հանգստի սիրելի վայր, սակայն երկրաշարժից հետո լքվել է ու մոռացության մատնվել։ Էներգետիկ ճգնաժամի տարիներին բազմաթիվ ծառահատումներ են տեղի ունեցել։ Պատճառը՝ մի կողմից, ձորի անբարեկարգ վիճակն էր, մյուս կողմից՝ քաղաքում տիրող հոգեբանական մթնոլորտը։ Երկրաշարժից տասը տարի անց՝ 1999 թվականին, մասնագիտությամբ ճարտարապետ, գործարար Հմայակ Գևրգյանը ստեղծեց «Չերքեզի ձոր» ընկերությունը՝ խնդիր դնելով վերականգնել ձորի երբեմնի համբավը։ Աշխատակիցների փոքր խմբի հետ՝ Հմայակ Գևորգյանն այստեղ կառուցել է ավազաններ և ձորում հոսող աղբյուրների սառը ջուրն օգտագործելով՝ հիմնել ձկնաբուծարան։ Ավազանների թիվն ու բուծվող ձկնատեսակներն աստիճանաբար ավելացել են։ Այցելուները հենց ավազանների կողքին ճաշակում են ձկնատեսակները՝ վայելելով ձորի բնությունը, մաքուր օդը, պաղ ջուրը։ Հետզհետե ձորը ոչ միայն երբեմնի համբավը վերագտավ, այլև նշանավորվեց որպես «Ձկան ձոր»։ Գյումրեցներից շատերն այդպես էլ կոչում են իրենց մանկության հուշերի սիրելի վայրը։
Անվանումը
«Չերքեզի» ձորի տեղանվան վերաբերյալ երկու պատմական կարծիք կա։ Ըստ առաջինի, ձորի անվանումը կապվում է Արևելյան Հայաստանը Ռուսաստանի կազմի մեջ մտցնելու իրադարձությունների հետ։ Ռուսական կայսրությունում չերքեզները՝ Հյուսիսային Կովկասի ժողովուրդները, որոնք 19-րդ դարում պայքարել են ռուսական պետության դեմ անկախություն ձեռք բերելու համար, Օսմանյան կայսրություն գաղթելու նպատակով, վրաններ են խփել այս ձորում մինչև իրենց կազմակերպված տեղափոխումը։ Մյուս վարկածի համաձայն՝ ռուսական երկու գնդերից մեկը, որ մասնակցել է 1826-1829 թվականների ռուս-թուրքական պատերազմին, կոչվել է չերքեզական ։
Արտաքին հղումներ
Կատեգորիա:Գյումրի
Միքայել Կարապետյան
Միքայել Իվանի Կարապետյան (Իվան Գերասիմի Լազիև–Լազյան, ), հայ բոլշևիկ պրոֆեսիոնալ հեղափոխական, իրավաբան, ԽՄԿԿ անդամ (1909)։
Հեղափոխական գործունեության մեջ ներգրավվել է 1904 թվականից։ 1910 թվականին տեղափոխվել է Կիև, որտեղ ձերբակալվել է և 2 տարով աքսորվել Վոլոգդայի նահանգ։ 1914 թվականին, Պրոկոֆի Ջափարիձեի, Արմենակ Բորյանի և այլոց հետ, մասնակցել է Թիֆլիսի բոլշևիկյան կազմակերպության աշխատանքներին։ 1915 թվականին ձերբակալվել և աքսորվել է Աստրախան։
Հոկտեմբերյան հեղափոխությունից հետո աշխատել է Մոսկվայի սովետին կից հետաքննության հանձնաժողովում և զինվորական տրիբունալում։ 1922 թվականին եղել է ԽՍՀՄ հյուպատոսը Թուրքիայում։ 1924 թվականից գիտական աշխատանք է կատարել սովետական շինարարության ինստիտուտում։
Ծանոթագրություններ
Կատեգորիա:Հայ իրավաբաններ Կատեգորիա:Հայ հեղափոխականներ
Կոնրադը կամ պահածոյի տուփից դուրս եկած տղան
«Կոնրադը կամ Պահածոյի տուփից դուրս եկած տղան», Քրիստինե Նյոստլինգերի ամենից հայտնի վիպակը, որն առաջին անգամ հրատարակվել է 1975 թ. Գերմանիայում, իսկ հաջորդ տարի՝ նաև Մեծ Բրիտանիայում։ Վիպակը 1984 թ. արժանացել է Հանս Քրիստիան Անդերսենի անվան մրցանակի։ Իր յուրօրինակ անվան, զավեշտալի ու ֆանտաստիկ սյուժեի շնորհիվ՝ այն դարձել է բեսթսելլեր։
Սյուժե
Վիպակի գործողությունների կիզակետում հիսունն անց մի կին է՝ տիկին Բարտոլոտին, ով հասարակությունից օտարված է իր տարօրինակ արտաքինի և սովորությունների պատճառով։ Տիկին Բարտոլոտին սիրում է գույներ, կարևորում է դրանց դերն իր կյանքում ու ջանք չի խնայում ամեն օր դրանք առատորեն օգտագործելու համար։ Բազմերանգ է նրա շպարը, հագուստը, ինչպես նաև տրամադրությունն ու կայացրած որոշումները։ Տիկին Բարտոլոտին ունի տարօրինակ սովորություններ, որոնցից մեկը անսովոր ու անպետք իրեր պատվիրելն է, որոնց մասին հաճախ մոռանում է, իսկ ստանալուց հետո երբևէ չի էլ օգտագործում։ Ահա այս արտասովոր հակումներն են, որ խթանում են պատմության զարգացմանը։
Ամեն ինչ փոխվում է այն օրը, երբ տիկին Բարտոլոտին մի մեծ ծանրոց է ստանում։ Նա համոզված է, որ կասկածելի մեծ ծանրոցում իր հերթական պատվերներից մեկն է, բայց որքան էլ փորփրում է հիշողությունը, չի մտաբերում, թե ինչ է պատվիրել։ Թուրքական սրճաղացի տեսքով լամպից և բուդդայական աղոթաքարից հետո թվում է՝ նրան ոչինչ չի զարմացնի։ Սակայն ծանրոցը բացելով` նա ներսում գտնում է արծաթափայլ պահածոյի տուփ, իսկ տուփի մեջ՝ մի փոքրիկ տղա։  Սա արտասովոր է նույնիսկ տիկին Բարտոլոտիի համար, ու մինչ նա կմտածեր՝ ինչպես արձագանքել, տղան՝ Կոնրադը, ներկայանում է որպես նրա որդի և իր նրբագեղ ու կիրթ խոսքով գրավում տիկին Բարտոլոտիի համակրանքը։ Տիկին Բարտոլոտին ընդունում է նրան և պարզում, որ մայր լինելը բավականին բարդ է. պետք է լինել պատասխանատու, կազմակերպված ու խոհեմ, այլ կերպ ասած՝ ունենալ այն հատկանիշները, որոնք տիկին Բարտոլոտիին խորթ են ու անտանելի։
Այս հարցում նրան օգնության է հասնում նրա հարևան պարոն Էգոնը, ում հետ տիկին Բարտոլոտին հանդիպում էր շաբաթական երկու անգամ որպես մտերիմ ընկերներ, իսկ շաբաթվա մյուս օրերին ձևացնում էին՝ իբր գրեթե անծանոթ են։ Պարոն Էգոնը, լինելով տիկին Բարտոլոտիի հակապատկերը, բավականին պատասխանատու էր և հիացած էր Կոնրադի կատարյալ վարքագծով։ Դա էր պատճառը, որ նա հայտնեց իր ցանկությունը Կոնրադի հայրը դառնալու։
Որքան արտասովոր բնավորություն ունի տիկին Բարտոլոտին, նույնքան արտասովոր նախապատմություն ունի Կոնրադը։ Նա նման չէ մյուս երեխաներին, քանի որ պատրաստվել է ձեռնարկությունում, անցել է տարբեր դասընթացներ, որոնց արդյունքում քաղաքավարի, խելացի, հնազանդ երեխայի որակավորում է ստացել, տեղավորվել պահածոյի տուփի մեջ ու առաքվել իր մորը։
Թեպետ իդեալական տղայի օրինակ լինելը պետք է շրջապատողների վրա միայն դրական ազդեցություն թողներ, բայց Կոնրադը բազում խնդիրների է բախվում հենց դրա պատճառով։ Նա հասկանում է, որ կյանքն ավելի բազմաշերտ ու հակասական է, և երբեմն հարկավոր է լինել ըմբոստ ու անհնազանդ։ Ինչպես Կոնրադն ինքն է ասում՝ հիշելով ձեռնարկության դասընթացներից մեկը. «Արտակարգ իրավիճակները պահանջում են արտակարգ լուծումներ»։ Իսկ արտակարգ իրավիճակները կյանքում սպասվածից էլ շատ են։
Եվ ահա, մի օր տիկին Բարտոլոտին ստանում է տագնապալի նամակ, որում ասվում է, թե Կոնրադին սխալ հասցեով են առաքել, և հարկավոր է անհապաղ նրան ուղարկել իր իրական ծնողներին։
Սա հենց այն արտակարգ իրավիճակն էր, որը Կոնրադի և իր հարազատների՝ տիկին Բարտոլոտիի, նրա հոր՝ պարոն Էգոնի, և ընկերոջ՝ Կիտիի կողմից խոհեմ ու լավ մտածված լուծում է պահանջում։ Կոնրադն իր հարազատների աջակցությամբ կարողանում է վերաորակավորվել ու դառնալ իր իսկ հակապատկերը՝ անքաղաքավարի, անպարկեշտ ու անսանձ՝ այդպիսով մնալով իր ծնողների ու ընկերոջ հետ։
Թեման
Նյոստլինգերը Կոնրադի մասին պատմող վիպակը գրել է դյուրին լեզվով, որպեսզի պատանի ընթերցողի համար այն հեշտ ըմբռնելի լինի, սակայն վիպակը չի դարձրել պարզունակ։ Հեղինակը արծարծում է կարևոր հասարակական խնդիրներ, բայց անում է դա նրբորեն՝ առանց քննադատության դաշտ մտնելու։ Արդյունքում՝ դրանք ակներև չեն, բայց ընթերցողին ստիպում են խորհել դրանց շուրջ։
Յան Կոլլեր
Յան Կոլլեր, չեխ ֆուտբոլիստ, հարձակվող։
Վաղ տարիներ
Յան Կոլլերը ծնվել է 1973 թվականի մարտի 30-ին՝ Չեխիայում։ Ֆուտբոլով սկսել է զբաղվել դեռևս 5 տարեկանից, հանդես գալով նախ Սմետանովա Լհոտա գյուղի թիմում, ապա՝ Միլեվսկո սիրողական ակումբում։ Սկզբնական շրջանում նա հանդես է եկել որպես դարպասապահ ։
Կոնրադը կամ պահածոյի տուփից դուրս եկած տղան
Թեման
Վիպակի առանցքային թեման երեխաների ու ծնողների հարաբերությունն է։ Տիկին Բարտոլոտին և պարոն Էգոնը ծնողների երկու բոլորովին տարբեր տիպեր են. մայրը խրախուսում է ազատ ապրելակերպը, իսկ հայրը ողջունում է Կոնրադի՝ կանոններին հետևելու հակումը։
Յան Կոլլեր
Կարիերա
Մանագիտական կարիերան սկսել է 1994 թվականից, երբ 21 տարեկան հասակում տեղափոխվեց մայրաքաղաքը ներկայացնող Սպարտա Պրահա ակումբ,որտեղ էլ սկսեց հանդես գալ արդեն որպես հարձակվող։ 1996 թվականին Կոլլերը տեղափոխվեց Բելգիա և դարձավ Լոքերեն (ֆուտբոլային ակումբ)ի խաղացող, որտեղ ընդհանուր առմամբ մասնակցեց 97 հանդիպման և դարձավ 43 գոլի հեղինակ։ Հաջորդ կանգառը Անդերլեխտ ակումբն էր, որտեղ Կոլլերն անցկացրեց 2 տարի՝ մասնակցելով 65 հանդիպման, դարձավ 42 գոլի հեղինակ։ Չեխ հսկայի ակումբային կարիերայի գագաթնակետը թերևս կարելի է համարել 2001-06 թվականները, երբ նա հանդես էր գալիս գերմանական հեղինակավոր Բորուսիա Դորտմունդ ակումբում։ Այստեղ ընդհանուր առմամբ նա մասնակցեց 138 խաղի և դարձավ 59 գոլի հեղինակ։ Կոլլերը հանդես է եկել նաև Մոնակոյում, Նյուրնբերգում, Կռիլյա Սովետովում և Կաննում, սակայն այս ակումբների կազմում ֆուտբոլիստն էական հաջողությունների չի հասել։
Կոնրադը կամ պահածոյի տուփից դուրս եկած տղան
Թեման
Այնուամենայնիվ, տիկին Բարտոլոտիի կերպարը յուրօրինակ է։ Հավատարիմ մնալով իր բնավորությանը` նա անչափ սեր է տածում Կոնրադի նկատմամբ և անում է ամեն բան լավ մայր լինելու համար։ Տիկին Բարտոլոտիի կերպարն ընթերցողին փոխանցում է այն ուղերձը, որ շատ կարևոր է հավատարիմ մնալ ինքդ քեզ, ինչպես նաև ընդունել մյուսներին, ինչպիսին նրանք կան։
Յան Կոլլեր
Ազգային հավաքական
Յան Կոլլերն իր հեղինակած 55 գոլերով համարվում է Չեխիայի ազգային հավաքականի բոլոր ժամանակների լավագույն ռմբարկուն։ Հավաքականում նա հանդես է եկել 1999-2009 թվականներին և մասնակցել 91 հանդիպման։ Եվրոպայի 2008 թվականի առաջնությունից հետո Կոլլերը որոշեց հեռանալ հավաքականից։
Կոնրադը կամ պահածոյի տուփից դուրս եկած տղան
Թեման
Մյուս կողմից՝ շատ հետաքրքիր է Կոնրադի և տիկին Բարտոլոտիի հարաբերությունը։ Լինելով բացարձակ տարբեր՝ նրանք ունեն մի շատ կարևոր նմանություն. երկուսն էլ մերժված են հասարակության կողմից իրենց արտասովոր բնույթի պատճառով։ Նյոստլինգերը չի քննադատում հասարակությանը քարացած ըմբռնումների համար. նա ներկայացնում է դրանց հետևանքները։
Զավեշտի, հաճախ հեգնանքի օգնությամբ վիպակում քննարկվում են հարցեր, ինչպիսիք են՝ ինչ է նշանակում ապրանք համարվել, ազատություն ունենալ կամ դրանից զրկված լինել։ Նյոստլինգերը խարխլում է հասարակության կարծրացած թյուր նորմերը՝ դարձնելով ձեռնարկությունը հիերարխիայի խորհրդանիշ, որից ի վերջո Կոնրադը կարողանում է ձերբազատվել իր իսկ ուժերով։
Վիպակն, իր սյուժեով ու կերպարներով ֆրանսիական ֆիլմ է հիշեցնում. Նյոստլինգերի կերպարների նկարագրությունը նույնքան բազմերանգ ու սյուրռեալ է, որքան ֆրանսիական ֆիլմերը։ Ֆանտաստիկ տարրերը այն յուրօրինակ գրական գործ են դարձնում։
Վերլուծություն
Արհեստածին մարդու գաղափարը մանկական գրականության մեջ նոր չէ։ Այն քննարկող գործերից հատկապես հայտնիներն են՝ Էռնստ Հոֆման ի « Մարդուկ-Ջարդուկ », Ալեքսեյ Տոլստոյ ի « Բուրատինոյի արկածները » և Կառլո Կոլլոդի ի « Պինոկիոն »: Կոնրադը կարծես այն դասական կերպարների ժամանակակից վերակերտումը լինի, որը նույնպես բախվում է բնական մարդ արհեստական մարդ առանցքային խնդրին։ Լինելով արհեստածին մարմին՝ նա հարցականի տակ է առնում բնական մարդ լինելու ընդունված պատկերացումները, հանգեցնում ընթերցողին անխուսափելի հարցին՝ ինչ է բնական մարդ լինելը, արդյոք այն կապված է բանական էակ լինելու, բարոյական նորմեր ունենալու կամ ազատ կամքի հետ։ Միաժամանակ հակասելով և համընկնելով այս պայմաններին՝  Կոնրադն ի ցույց է դնում, որ բնական մարդ արհեստական մարդու հասկացությունները չափազանց հակասական են։ Տարբեր են նաև նրա բնական մարդ դառնալու ձգտման հիմունքները. դրանց հիմնավորումներն ինքնանպատակ չեն, այլ բխում են իր անձից դուրս՝ հասարակական համակարգի հետ հարաբերության խնդիրներից։ Կոնրադի, Մարդուկ-Ջարդուկի ու Պինոկիոյի կերպարներն ապացուցում են, որ բնական մարդ ոչ թե լինում են, այլ դառնում՝ կայացրած որոշումների, հասարակության հետ հարաբերության և աշխարհում սեփական տեղը գիտակցելու շնորհիվ։
Արհեստական մարդուց բնական մարդու էվոլյուցիայի ենթարկվելու գաղափարն իր տեղն է գտել նաև կինոմատոգրաֆիայի մեջ։ Առանձնակի դեր ունի Սթիվեն Սփիլբերգ ի 2001 թ. «Արհեստական բանականություն» (Artificial Intelligence) ֆիլմը, որում իրական զգացմունքներով ռոբոտը փորձում էր դառնալ մարդ։
«Կոնրադը կամ Պահածոյի տուփից դուրս եկած տղան» հայերեն
Գիրքը հայերեն առաջին անգամ հրատարակել է Զանգակ հրատարակչությունը 2015 թ., թարգմանությունը՝ Ռուզան Մարգունիի, նկարազարդումը՝ Անետ Սվոբոդայի ։
Ծանոթագրություններ
Կատեգորիա:Գերմաներեն գրականություն Կատեգորիա:1975 գրքեր
Հունաստանի ֆուտբոլի առաջնություն 1947/1948
Հունաստանի ֆուտբոլի առաջնություն 1947/1948 (հուն.`Πανελλήνιο πρωτάθλημα 1947/1948), 14-րդ առաջնությունը հունական ֆուտբոլի պատմության մեջ։
Արտաքին հղումներ
Կատեգորիա:Հունաստանի ֆուտբոլի առաջնություն
Ջուլիետա Գյուլամիրյան
Ջուլիետա Հարությունի Գյուլամիրյան, հայ մանկավարժ։ Մանկավարժական գիտությունների դոկտոր (1999), պրոֆեսոր։ ՀՀ ՄԳԱ անդամ (2003):
Կենսագրություն
Ջուլիետա Գյուլամիրյանը ծնվել է 1946 թվականի հուլիսի 14-ին, Երևանում։ 1969 թվականին ավարտել է Երևանի հայկական պետական մանկավարժական ինստիտուտը (Լենինյան թոշակառու)։ 1974-1994 թվականներին աշխատել է Մանկավարժական գիտահետազոտական ինստիտուտում։
Ծանոթագրություններ
Կատեգորիա:Հայ մանկավարժներ Կատեգորիա:Մանկավարժական գիտությունների դոկտորներ Կատեգորիա:Հայ պրոֆեսորներ Կատեգորիա:ՀՊՄՀ շրջանավարտներ Կատեգորիա:Դպրոցի տնօրեններ
Steyr SK 105
Հիմնական տարբերություններ
Տանկի բարդ կառուցվածք ունեցող աշտարակը տեղադրված է հիմնակմախքի կենտրոնական մասում։ Հրամանատարական փոքր աշտարակը տեղակայված է ձախ կողմում։ Տանիքի աջ կողմում տեղադրված է մեծ լուսարձակ, որը աշխատում է սովորական և ինֆրակարմիր ռեժիմներով։ Լուսարձակի ներքևում տեղադրված է լազերային հեռաչափը։ 105 մմ տրամագծով հրանոթը հագեցած է երկու հակադարձող փականներով փողային արգելակով, ինչպես նաև ջերմամեկուսիչ պատյանով։ Իրանի յուրահատուկ կախիչները ներառում են երկու կողմերում գտնվող հինգ անիվներ ։
Նախագծում
SK 105 տանկը հայտնի է նաև Kürassier անվամբ և նախագծվել է սկսած 1965 թվականից սկսած Saurer-Werke ընկերության կողմից։ 1970 թվականին տանկի նախագծումը ավստրիական ցամաքային զորքերի պահանջով ստանձնում է Steyr-Daimler-Puch ընկերությունը ։
Առաջին նախատիպը պատրաստվել է 1967 թվականին, իսկ սերիական արտադրությունը սկսվել է 1971 թվականից ։
Կառուցվածք
Տանկի մեխանիկ-վարորդը տեղավորվում է առջևի ձախ կողմում։ Աշտարակը գտնվում է հիմնակմախքի կենտրոնական մասում, շարժիչը՝ հետնամասում։ Աշտարակը իրենից ներկայացնում է ֆրանսիական Fives-Cail Babckok FL-12 աշտարակը, որի վերին մասում գտնվում է 105 միլիմետրանոց հրանոթը։ Ձախ կողմում հրամանատարի տեղն է, աջից՝ նշանառուի ։
Հրանոթի արկերը մատակարարվում են պտուտահաստոցների երկու պահեստատուփերից, որոնցից յուրաքանչյուրը ունի 6 արկ։ Հրանոթը կրակում է բեկորա-ֆուգասային, հակատանկային և ծխային արկերով։ Որոշակի փոփոխություններից հետո տանկը կարող է կրակել նաև զրահածակիչ արկերով ։
Ուղղահայաց և հորիզոնական նշանառությունը իրականացվում է մեխանիկական հաղորդակով։ Նախատեսված է նաև վթարային ձեռքի կառավարման համակարգ։ Աշտարակը հորիզոնական հարթությունում պտտվում է 360°; Ուղղահայաց նշանառությունը իրականացվում է −8/+12° դիապազոնում ։
Տանկի մարտական ծավալը կազմում է 17,8 տոննա, որը միանգամայն համարժեք է ժամանակակից ՀՄՄ-ների և Զրահափոխադրիչների կշռին ։
Արտադրության վիճակը
Steyr SK 105 տանկերի արտադրությունը ավարտվել է։ Տանկը գտնվում է Ավստրիայի, Արգենտինայի, Բոլիվիայի, Բոտսվանայի, Բրազիլիայի, Մարոկոյի և Թունիսի զինված ուժերի սպառազինությունում։
Մշակույթում
Steyr SK-105 Kürassier տանկը 1984 թվականին նկարահանվել է ֆրանսիական «Les Morfalous» ֆիլմում որպես Ֆաշիստական Գերմանիայի տանկ։ Ֆիլմի գլխավոր դերում խաղում էր Ժան Պոլ Բելմոնդոն։
Արտաքին հղումներ
Կատեգորիա:Տանկեր այբբենական կարգով Կատեգորիա:Ավստրիական տանկեր Կատեգորիա:Թեթև տանկեր SK 105 SK 105
Էկրեն
Էկրեն (Parc national des Écrins), ազգային պարկ Ֆրանսիայում։ Տեղակայված է Ֆրանսիայի հարավ-արևելյան մասում, ընդգրկում է Դոֆինե Ալպերի լեռնային շրջանը, Գրենոբլի հարավային ու Գապի հյուսիսային մասերը։
Ազգային պարկում ամենաբարձր գագաթը Բար դեզ Էկրենն է, որի բարձրությունը կազմում է 4102 մ ։ Էկրենն ընդգրկում է 918 քառ. կմ տարածք, ուր կան շուրջ 300 բարձր լեռներ, 40 սառցադաշտային հովիտներ, ալպյան արոտավայրեր, ենթալպյան անտառներ և լճեր։
Ազգային պարկը հիմնադրվել է 1973 թվականին։ Պարկի վարչական կենտրոնը գտնվում է նրա սահմաններից դուրս՝ Գապ քաղաքում։ Ամեն տարի Էկրեն ազգային պարկ է այցելում 800,000 զբոսաշրջիկ։
Տարածք
Էկրեն ազգային պարկը ներառում է հետևյալ կոմունաների տարածքները.
Անսել, Ասպր լե Կորպ, Բենևան է Շարբիյակ, Բեսսե, Բյուիսար, Շաբոտ, Շանսելլա, Շամպոլեոն, Շանտլուվ, Շատորու լեզ Ալպ, Շոֆեյե, Կլավանզ ան օտ Ուազան, Կրո, Էմբրյոն, Անտրեգ, Ֆրեսինիեր, Լ’Արժանտիեր լա Բեսսե, Լա Շապել ան Վալգոդեմար, Լա Գրավ, Լա Մոտ ան Շանսոր, Լավալդան, Լե Բուր դ’Ուազան, Լե Մոնետե լե Բեն, Լե Պերիե, Լե Կոստ, Լեզ Էնֆուրնա, Լե Վինիո, Միզոեն, Մոնտ դե Լանս, Օրսիեր, Օրի ան Ռատիե, Օրնոն, Ուլի, Պելիվու, Պրյունիեր, Պյուի Սեն Վենսան, Պյուի Սենտ Էզեբ, Պյուի Սանիեր, Ռեալոն, Ռեոտիե, Սենտ Ապոլիներ, Սեն Բոննե ան Շանսոր, Սեն Կրիստոֆ ան Ուազան, Սեն Կլեման սյուր Դյուրանս, Սենտ Էզեբ ան Շանսոր, Սեն Ֆիրմեն, Սեն Ժակ ան Վալգոդմար, Սեն Ժան Սեն Նիկոլա, Սեն Ժուլյան ան Շանսոր, Սեն Լեժե լե Մելեզ, Սեն Մորիս ան Վալգոդմար, Սեն Միշել դե Շայոլ, Սավին լե Լակ, Վալիբոննե, Վալժուֆրե, Վալիլուիզ, Վենոսկ, Վիլար դ’Արեն, Վիլար Նոտր Դամ, Վիլար Ռեյմոն, Վիլար Լուբիեր։
Աստղագիտական կլիմա
Դրանցից կարևորագույնն են օդի թափանցիկությունը, նրա միատարրության աստիճանը (ազդում է դիտարկվող մարմինների «հստակության» վրա), մթնոլորտի ֆոնային լուսավորության մեծությունը, օրական ջերմաստիճանի տատանումները և քամու արագությունը։
Էկրեն
Արտաքին հղումներ
Կատեգորիա:Ֆրանսիայի ազգային պարկեր Կատեգորիա:Կատեգորիա ԲՊՀՄ II
Աստղագիտական կլիմա
Օպտիկական տիրույթում երկրային մթնոլորտի թափանցիկությունը բավականին մեծ է՝ զենիթում գտնվող աստղերի լույսը, ծովի մակերևույթից դիտարկման ժամանակ թուլանում է 25-50 % (ավելի թույլ սպեկտրի կարմիր, և ավելի ուժեղ երկնագույն մասում), իսկ ժամանակակից լեռնային աստղադիտարանի (2500-3000 մ) դեպքում միջինում 20 %։
Ուլտրամանուշակագույն տիրույթում մթնոլորտի թափանցիկությունը կտրուկ իջնում է. 280 նմ-ից ավելի կարճ ալիքների համար մթնոլորտը գործնականում անթափանց է։
Ինֆրակարմիր տիրույթում մթնոլորտի թափանցիկությունը չափազանց տատանվում է. գոյություն ունեն մի քանի կլանման հզոր շերտեր, որոնք պայմանավորված են ջրածնի և ջրի մոլեկուլների հետ։ Այդ պատճառով ինֆրակարմիր տիրույթում դիտարկումներ կատարելու համար աստղադիտակները տեղադրում են չոր բարձր լեռնային շրջաններում, օրինակ՝ չիլիական Ատակամա անապատում, կամ հավայան հրաբուխների (ավելին քան 4000 մ) գագաթին։
Տես նաև
Կատեգորիա:Դիտողական աստղագիտություն Կատեգորիա:Օդերևութաբանություն
Անահիտ Ավանեսյան
Անահիտ Ավանեսյան, քաղաքացիական իրավունքի մասնագետ է, պետական գործիչ, 2021 թվականի հունվարի 18-ից՝ ՀՀ առողջապահության նախարար ։
Կենսագրություն
Անահիտ Ավանեսյանը ծնվել է 1981 թվականի մարտի 21-ին։ 1997-2003 թվականներին սովորել է Երևանի պետական համալսարանում, ստացել քաղաքացիական իրավունքի մագիստրոսի կոչում։ 2002-2004 թվականներին սովորել է Հայաստանի ամերիկյան համալսարանում՝ ավարտելով իրավունքի մագիստրոսի կոչմամբ։ 2002-2004 թվականներին սովորել է Առաջնորդների զարգացման կենտրոնում։ 2003 թվականին մասնակցել է Անդրկովկասի և Հարավային Կովկասի երիտասարդ կանանց առաջնորդության ծրագրին ։
Աշխատանքային գործունեություն
Անահիտ Ավանեսյանը 2000-2001 թվականներին աշխատել է ՀՀ արտաքին գործերի նախարարության իրավաբանական վարչությունում։ 2001-2002 թվականներին իրավախորհրդատվություն է մատուցել Պետական ռեզերվների գործակալությանը։ 2005-2015 թվականներին եղել է «Դեմոկրատիան այսօր» ՀԿ-ի իրավախորհրդատուն։ 2014-2015 թվականներին «Արֆարմացիա» ՓԲԸ-ում հանդիսացել է ադմինիստրատիվ գծով տնօրեն, և 2016 թվականից՝ գլխավոր տնօրեն։  2017 թվականից Փաստաբանների պալատի անդամ է ։ 2017-2018 թվականներին եղել է «Աբովյան 39» ՍՊԸ տնօրենը, միաժամանակ՝ «Արֆարմացիա» ՓԲԸ խորհրդի անդամ։ 2018 թ. մայիսի 24-ից զբաղեցրել է առողջապահության նախարարի տեղակալի և 2020 թվականի մայիսի 11-ից` առաջին տեղակալի պաշտոնը։ 2021 թ․ հունվարի 18-ին ՀՀ Վարչապետի որոշմամբ Ավանեսյանն ազատվել է առողջապահության նախարարի առաջին տեղակալի պաշտոնից և ՀՀ Նախագահի հրամանագրով նշանակվել է առողջապահության նախարար ։
Անձնական տվյալներ
Անահիտ Ավանեսյանն ամուսնացած է, ունի 3 զավակ։
Ծանոթագրություններ
Կատեգորիա:ԵՊՀ շրջանավարտներ Կատեգորիա:Հայաստանի ամերիկյան համալսարանի շրջանավարտներ Կատեգորիա:Հայաստանի Հանրապետության առողջապահության նախարարներ Կատեգորիա:ՀՀ գործող նախարարներ Կատեգորիա:Հայ պետական գործիչներ
Խոլոկ
File:Relief Map of Belgorod Oblast.png Խոլոկ  (Холок), գետ Ռուսաստանում, հոսում է Բելգոռոդսկո մարզում։ Գետաբերանը տեղակայված է Օսկոլ գետի աջ ափին 328 կմ հեռավորության վրա։ Գետի երկարությունը 38 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության ։
Արտաքին հղումներ
Կատեգորիա:Ռուսաստանի գետեր
Սերգեյ Կարապետյան (ռազմական գործիչ)
Կենսագրություն
Սերգեյ Կարապետյանը ծնվել է 1899 թվականին, Գորիսի շրջանի Խնձորեսկ գյուղում, Եսայու ընտանիքում, որը տեղափոխվել է Թուրքմենստանի Կիզիլ Արվատ քաղաքը, որտեղ էլ ավարտել է միջնակարգ դպրոցը։ 20 տարեկան հասակում մտել է Կարմիր բանակի շարքերը։ Այնուհետև սովորել է հեծելազորային դասընթացում և ծառայել Հայկական դիվիզիայում դասակի հրամանատար։
1934 թվականին ավարտել է Մոսկվայի Ֆրունզեի անվան ակադեմիան, 1942 թվականին՝ Գլխավոր շտաբի ռազմական ակադեմիային կից հրամկազմի կատարելագործման դասընթացը։ 1936-1937 թվականներին եղել է Հայկական 22-րդ հեծելագնդի հրամանատար, 1938-1940 թվականների՝ ծառայել Բելառուսական հատուկ ռազմական օկրուգում, մասնակցել Արևմտյան Բելառուսիայի ազատագրմանը։
Հայրենական մեծ պատերազմի սկզբին Լատվիայում գնդապետ Կարապետյանի հրամանատարությամբ գործող դիվիզիան մարտեր է մղել Ռիգայի ուղղությամբ, որտեղ ծանր վիրավորվել է և ապաքինվելուց հետո մասնակցել է Վորոնեժի ռազմաճակատի մարտերին։ 174-րդ հրաձգային դիվիզիայի հրամանատար գնդապետ Ս. Կարապետյանը հաջողությամբ է լիկվիդացնում Դոնի արևելյան ափում գտնվող հակառակորդի պլացդարմը, անցնում Դոն գետը, ջախջախում Կորոտայսկ քաղաքի մոտ կուտակված գերմանական զորքերին։ 1942 թվականին Ս. Կարապետյանը պարգևատրվել է Կուտուզովի 2-րդ աստիճանի շքանշանով և շնորհվել գեներալ-մայորի զինվորական կոչում։
Վերանվանված 46-րդ գվարդիական դիվիզիան մարտնչում է Կալինինի ռազմաճակատում, ապա 2-րդ մերձբալթյան ռազմաճակատի զորքերի հետ, գրավում Օստրով քաղաքը, որի համար դիվիզիային շնորհվեց «Օստրովյան» անունը։ Այնուհետև դիվիզիան 3-րդ բելառուսական ռազմաճակատում մասնակցել է Էստոնիայի, Տարտու Ռիգա (1944) քաղաքների ազատագրմանը։ Դիվիզիան պարգևատրվեց Կարմիր դրոշի շքանշանով։ 1945 թվականից գեներալ-մայիոր Ս. Կարապետյանը գլխավորել է Առաջին բելառուսական ռազմաճակատի 146-րդ հրաձգային դիվիզիան, որը մասնակցեց Վիսլայի վրա մղված մարտերին, Վարշավայի ազատագրմանը, Օդերի գետանցմանն ու Բեռլինի գրավմանը։
Ետպատերազմյան տարիներին Անդրկովկասյան զինվորական օկրուգի գվարդիական 7-րդ բանակի մարտական ուսուցման վարչության պետն էր։
Մահացել է 1956 թվականին, թաղվել Երևանի քաղաքային գերեզմանոցում։
Ծանոթագրություններ
Կատեգորիա:Հայ գեներալներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:Հայ ռազմական գործիչներ
Տափաստան (պատմվածք)
«Տափաստան։ Մի ուղևորության պատմություն» (Степь. Исто́рия одно́й пое́здки), Անտոն Չեխովի պատմվածքներից, գրել է 1888 թվականին։ Առաջին անգամ լույս է տեսել «Հյուսիսային պարբերական» ամսագրում 1888 թվականի № 3 համարում (գրաքննության կողմից թույլատրվել է փետրվարի 25-ին), 75-167 էջեր։ Վիպակի հիմքում ընկած են 1887 թվականի գարնանը Մերձազով կատարած ուղևորության տպավորությունները. գրողի եղբայրը սա կոչել է ինքնակենսագրական .:
Սյուժե
Պատմվածում քեռին իր մանկահասակ բարեկամին տանում է գիմնազիա։ Նրանց ուղեկցում է տեղական եկեղեցու բարի և պրակտիկ վանահայրը։ Զարմիկ Եգորուշկան տխուր է, որ լքել է հայրենի տունը։ Ճանապարհին նա հանդիպում է նոր մարդկանց, այդ թվում` գեղեցկուհի կոմսուհի Դրանիցկուն, սայլապաններին, ստորացված հրեաների ընտանիքին, հարուստ առևտրական Վարլամովին։ Հեղինակը կլանված նկարագրում է տափաստանային բնապատկերները։ Դմիտրի Գրիգորովիչին գրված նամակում նա վստահություն է արտահայտում.
Հասարակական ընդունելություն
Հատկապես այս վիպակը երիտասարդ գրողին առաջին ճանաչումը բերեց և դարձավ նրա առաջնելույթը «մեծ գրականությունում»։ Հեղինակը հարազատներին տեղեկացնում էր ծանոթ գրականագետների արձագանքներին.
Վ. Պ. Բուրենինը վիպակում տեսնում էր Տուրգենևի և Տոլստոյի ավանդույթների ուղղակի շարունակությունը։ Դ. Ս. Միրսկին «Տափաստանը» համարում էր չեխովյան ստեղծագործությունների երկրորդ շրջանի կենտրոնական երկերից մեկը, երբ փոքրիկ պատմվածքների փոխարեն նա սկսեց գրել երկար վիպակներ «հաստ» ամսագրերի համար ։
Ամսագրային գրաքննադատներն ըստ արժանվույն չգնահատեցին Չեխովի գեղարվեստական նորարարությունը։ Հեղինակները հանդիմանում էին գաղափարազրկության և անիրականության, կենցաղը մանրուքներով ծանրաբեռնելու համար, որոնք արգելակում էին պատմելու ընթացքը և վիպակը դարձնում առավելապես ազգագրական պատում։ Իր ստեղծագործությունների ժողովածուի համար Չեխովը նշանակալիորեն վերամշակում է վիպակի նախնական տեքստը։
Արտաքին հղումներ
Կատեգորիա:1888 պատմվածքներ Կատեգորիա:Անտոն Չեխովի ստեղծագործություններ Կատեգորիա:Ռուսերեն գրքեր Կատեգորիա:Ռուսական գրականություն
Անդրե Գոմեշ
Անդրե Ֆիլիպե Տավարեշ Գոմեշ (André Filipe Tavares Gomes, ), պորտուգալացի ֆուտբոլիստ, կիսապաշտպան։ Հանդես է գալիս կատալոնական «Բարսելոնա» ֆուտբոլային ակումբում և Պորտուգալիայի ֆուտբոլի ազգային հավաքականում ։
Ակումբային կարիերա
Պրոֆեսիոնալ ակումբային կարիերան սկսել է 2012 թվականի հուլիսի 28-ին պորտուգալական «Բենֆիկայում»  ։ 2012-2013 մրցաշրջանում հանդես է եկել «Բենֆիկայի» մեկնարկային կազմում։ «Բենֆիկայում» մասնակցել է 14 խաղի և դարձել 2 գոլի հեղինակ։ Ըստ պայմանագրի՝ «Բենֆիկայում» մնացել է 2012-2015 թվականներին, բայց այդ տարիների ընթացքում վարձավճարով հանդես է եկել «Բենֆիկա Բ»-ում և «Վալենսիայում»։ 2015 թվականին տեղափոխվել է «Վալենսիա», որպես հիմնական խաղացող։ 78 խաղում խփել է 8 գոլ, կատարել նույնքան գոլային փոխանցում։ 2016 թվականի հուլիսի 21-ին նրան «Վալենսիա»-ից գնել է Բարսելոնան 35 միլիոն եվրոյով։
«Բարսելոնայի» հետ պայմանագիր կնքած պորտուգալացի կիսապաշտպան Անդրե Գոմեշի տրանսֆերի գինը կատալոնական ակումբը սահմանել է 100 միլիոն եվրո։
= Կարիերան հավաքականում = Անդրեն հանդես է եկել Պորտուգալիայի երիտասարդական հավաքականում։ Մինչև 20 տարեկանների հավաքականում մասնակցել է երիտասարդականների աշխարհի առաջնությանը։ 2013 թվականի փետրվարի 6-ին Գոմեշին հրավիրեցին մեծահասակների հավաքական։
Ծանոթագրություններ
Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Պորտուգալացի ֆուտբոլիստներ Կատեգորիա:Բենֆիկայի ֆուտբոլիստներ Կատեգորիա:Բարսելոնայի ֆուտբոլիստներ Կատեգորիա:Վալենսիայի ֆուտբոլիստներ Կատեգորիա:Էվերթոնի ֆուտբոլիստներ Կատեգորիա:Պորտուգալիայի հավաքականի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ֆուտբոլի Եվրոպայի չեմպիոններ Կատեգորիա:Բոավիշտայի ֆուտբոլիստներ Կատեգորիա:Պորտուի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Սահմանադրական ճգնաժամ Իսպանիայում (2017)
Սահմանադրական ճգնաժամ Իսպանիայում, Իսպանիայի իշխանությունների և Կատալոնիայի ինքնավար համայնքի միջև հակամարտությունը Իսպանիայի վարչական միավորման համար։  2017 թվականի սեպտեմբերին Կատալոնիայի կառավարությունը ընդունեց օրենքներ, Կատալոնիայի համար իրավական կարգավիճակ ստանալու և Իսպանիայից հեռանալու է մասին։ 2017 թվականի հոկտեմբերի 1-ին Կատալոնիայի Հանրապետությունում անցկացվել է անկախության հանրաքվե, пորի արդյունքում 2017 թ. հոկտեմբերի 10-ին կատալանյան կառավարությունը ընդունեց անկախության հռչակագիր, 2017 թվականի հոկտեմբերի 27-ը, հայտարարվեց Կատալոնիայի անկախությունը։ Իսպանիայի իշխանությունները Կատալոնիայի կառավարության գործողությունները համարում էին որպես իրավաբանորեն անվավեր, օգտվելով Իսպանիայի Սահմանադրության 155-րդ հոդվածից և ներկայացրել Կատալոնիայի ուղղակի կառավարումը, լուծարելով Կատալոնիայի կառավարությունը։ Վերջինս հրաժարվեց ճանաչել իր լուծարումը և շարունակեց իր աշխատանքը ։
Նախապատմություն
Երկար ժամանակ Կատալոնիայի տեղական իշխանությունները պարբերաբար դիմակայեցին Իսպանիայի իշխանությունների առջև, պահանջելով ընդլայնել Կատալոնիայի ինքնավարությունը:Մասնավորապես, 2014 թվականին Կատալոնիայում անցկացվել է հետազոտություն Կատալոնիայի քաղաքական ապագայի վերաբերյալ։
Պատմություն
Սեպտեմբերի 6-ին Կատալոնիայի խորհրդարանը հավանություն է տվել «Կատալոնիայի ինքնորոշման հանրաքվեի մասին» օրենքին, որը նախատեսում է 2017 թվականի հոկտեմբերի 1-ին անկախության հանրաքվե անցկացնել ։
2017 թ. Սեպտեմբերի 8-ին ընդունվել է Կատալոնիայի խորհրդարանը, որը պարունակում է իրավական ընթացակարգերի մասին դրույթներ, որոնք կարող են իրականացվել Կատալոնիայի կարգավիճակ ձեռք բերելու որպես անկախ պետություն, այն դեպքում, երբ անկախության գաղափարը աջակցում է Կատալոնիայի բնակիչներին հանրաքվեում ։
2017 թվականի հոկտեմբերի 1-ին Կատալոնիայի մայրաքաղաքում անցավ անկախության հանրաքվե, որի ընթացքում ընտրողների 90,18% -ը աջակցեց Կատալոնիայի բաժանումը Իսպանիայից ։ Հոկտեմբերի 10-ին նշանակվեց Կառլես Պուչդեմոնի ինքնավարության ղեկավարի ելույթը, որում ասվում էր անկախության հռչակումը  ։ Այնուամենայնիվ, հակառակ բոլորի հույսերի, իր ելույթի ժամանակ նա հետաձգեց հռչակագիրը և կոչ արեց շարունակել բանակցությունները, ինչը հասարակության շրջանում տարբեր կարծիքներ հրահրեց ։ Ուշ երեկոյան, բողոքից հետո, Պուչդեմոնը ստորագրեց «Կատալոնիայի ժողովրդի ներկայացուցիչների հռչակագիրը», ինչը ենթադրում էր անկախ հանրապետության ստեղծումը ։ Միևնույն ժամանակ, որոշվեց կասեցնել հռչակագիրը Իսպանիայի կառավարության հետ երկխոսություն հաստատելու նպատակով որոշակի պայմանավորվածությունների հասնելու եւ խնդրի լուծման համար ։ Մադրիդը՝ իր հերթին, պահանջում էր Կատալոնիայի ղեկավարությունից մինչև հոկտեմբերի 16-ը որոշակի պատասխան տալ.արդյոք տարածաշրջանի անկախությունը հռչակվեց, թե արդյոք հռչակագրի ստորագրումը խորհրդանշական փաստ է ։ Կառլես Պուչդեմոնը խուսափեց անմիջապես պատասխանելև կրկին կոչ արեց երկխոսություններ սկսել ։ Հոկտեմբերի 21-ին Իսպանիայի կառավարության նիստում որոշում է կայացվեց լուծարել Կատալոնիայի կառավարությունը և անցկացնել արտահերթ ընտրություններ, որոնք պետք է հաստատեր Սենատը՝ Կատալոնիայի ուղղակի կառավարման հարցը և ինքնավար կարգավիճակի դադարեցումը ։ Իսպանիայի խորհրդարանի վերջնական որոշումը պետք է ընդունվեր հոկտեմբերի 27-ին։ Կատալոնիան կտրուկ արձագանքեց Մադրիդի գործողություններին. տարածաշրջանի ղեկավարն այս գործողությունները կոչ արեց ժողովրդավարության ամենավատ հարձակումը դիկտատոր Ֆրանցիսկո Ֆրանկոյի ժամանակ ։ Միևնույն ժամանակ, «El Confidencial» իսպանական հրատարակությունը հաղորդել է, որ հավանական է հոկտեմբերի 23-ին Կատալոնիան կհայտարարի անկախություն ։ Մեկ այլ թերթ, Լա Ռասոն, ասել է, որ անկախությունը հռչակվելու է հոկտեմբերի 27-ին ։ Հոկտեմբերի 23-ին կայացավ 26-րդ կալանավայրի նախարարության լիագումար նիստը ։ Հոկտեմբերի 27-ին վերջապես հայտարարվեց անկախ Կատալոնիայի հանրապետություն ստեղծելու մասին։
Հոկտեմբերի 30-ին կատալոնական խորհրդարանը Իսպանիայի կառավարության որոշումը ճանաչեց լուծարման մասին և դադարեցրեց աշխատանքը վաղաժամկետ ընտրություններից առաջ ։
Հղումներ
Կատեգորիա:2017 Իսպանիայում Կատեգորիա:2018 բողոքի ցույցեր
Չուֆիչկա
File:Relief Map of Belgorod Oblast.png Չուֆիչկա  (Чуфичка), գետ Ռուսաստանում, հոսում Բելգորոդի մարզում։ Գետաբերանը տեղակայված է Օսկոլա գետի աջ ափին 374 կմ հեռավորության վրա։ Գետի երկարությունը 13 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության ։
Վերդիյի
Համայնքի INSEE ծածկագիրն է 02781։
Բնակչություն
Համայնքի բնակչությունը ըստ 2010 թվականի մարդահամարի տվյալների կազմել է 436 մարդ։
Տնտեսություն
2010 թվականին 296 մարդկանցից (15—64 տարեկան) 236-ը եղել են առավել ակտիվ տնտեսվարողներ, 60-ը եղել են համեմատաբար ոչ ակտիվ քաղաքացիներ (ակտիվության ցուցանիշը կազմել է 79,7 %, 1999 թվականին եղել է 76,9 %)։ 236 ակտիվ մարդկանցից 215-ը աշխատել են տարբեր ձեռնարկություններում (114 տղամարդ և 101 կին), անաշխատունակների թիվը կազմել է 21 մարդ (9 տղամարդ և 12 կին)։ 60 ոչ ակտիվ քաղաքացիներից 18-ը եղել են կամ աշակերտ կամ էլ ուսանող, 31-ը եղել են թոշակառու, 11-ը եղել են ոչ ակտիվ այլ պատճառներով ։
Ծանոթագրություններ
Կատեգորիա:Էնա դեպարտամենտի կանտոններ Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Իսաք Դանբար
Իսաք Դանբար, փոփ երգիչ և երգերի հեղինակ ։ Նա 2019 թվականին «RCA Records»-ի հետ կնքել է պայմանագիր։
Վաղ կյանք
Նրա հայրը լիբերիացի է, մայրը՝ իտալացի։ Նա 12 տարեկան հասակում սկսեց գրել և արձանագրել երգերը և վերբեռնել դրանք SoundCloud:
Կարիերա
2017 թվականի հոկտեմբերի 31-ին «We are Going Solo» բլոգը, վերաշարադրել է իր «Դեղատուն» երգը՝ ավելի մեծ ուշադրություն դարձնելով նրա ստեղծագործությանը։ 2018 թվականի վերջին նրա «Freshman Year» (որը Ֆեյդերում դեբյուտացվել է հոկտեմբերի 2-ին) իսկ «Շիկահերը» ավելի շատ ուշադրություն է գրավել, լրացուցիչ ջանքերով, երբ «դեղատունը» ցուցադրվել է Zeina Lowe Beats ռադիո շոուում ։
2019 թվականի հուլիսին նա թողարկել է իր դեբյուտային EP Balloons don ' t Float Here-ը, իսկ հետո տեղի ունեցավ նրա «Ֆերարիի» սինգլի պրեմիերան ։ Նույն տարվա աշնանը նա շրջագայել է «կարմիր աղջկա» հետ , իսկ նոյեմբերին հայտնվեց «MTV PUSH Live» համերգային շարքը ։
2019 թվականի հոկտեմբերին «RCA Records»-ը պայմանագիր կնքեց նրա հետ և նրա դեբյուտը պլանավորելով 2020 թվականի ապրիլին։ Գլխավոր երգը թողարկվել է 2020 թվականի հունվարին, և նույն ամսում, այն ընդգրկվել է կռապաշտների դիտելու ցուցակում և «E!Նորություններ»-ում ։ 2019 թվականի փետրվարի 12-ին «Wonderland»-ը նորամուտը նշեց իր «Mime» սինգլով ։ Այնուհետև տեղի ունեցավ «Paper»-ի պրեմիերան, և «Billboard»-ը ցույց տվեց հետևյալ տեսանյութը՝ «հագնվելու արկղը», որը նա գրել է, երբ ընդամենը 14 տարեկան էր , դա մեծ նշանակություն ուներ Դանբարի համար, քանի որ նա բացատրել է, որ սպասում էր այդ երգի թողարկմանը, քանի դեռ պատրաստ չէր ազնվորեն պատմել հոմոֆոբիայի դեմ պայքարի իր փորձի մասին ։
Դանբարն ԱՄՆ-ում և Եվրոպայում իր շրջագայությունը սկսում է 2020 թվականի ապրիլի 14-ին, Լոս Անջելեսում ։
Յար Բորովկով
Յար Բորովկով (Яр Боровков), գետ Ռուսաստանում, հոսում է Բեկգոռոդսկո մարզում։ Գետաբերանը տեղակայված է Օսկոլո գետի աջ ափին 293 կմ հեռավորության վրա։ Գետի երկարությունը 11 կմ է։
Էլզա Բրենդստրյոմ
Էլզա Բրենդստրյոմ (Elsa Brändström, ), շվեդ բուժքույր, որը հայտնի է որպես գերմանացի և ավստրիացի ռազմագերիների «փրկիչ», որոնք ճակատագրի բերումով հայտնվել էին Ռուսաստանում։ Հայտնի է որպես «Սիբիրի հրեշտակ» (Engel von Sibirien), հինգ անգամ եղել է Խաղաղության Նոբելյան մրցանակի թեկնածու։
Կենսագրություն
Էլզա Բրենդստրյոմը ծնվել է 1888 թվականի մարտի 26-ին, Սանկտ Պետերբուրգում, շվեդ ռազմական դիվանագետ Էդվարդ Բրենդստրյոմի (Edvard Brändström) և նրա կնոջ՝ Աննա Վիլհելմինա Էսհելսոնի (Anna Wilhelmina Eschelsson) ընտանիքում։ 1891 թվականին, երբ Էլզան երեք տարեկան էր, Էդվարդ Բրենդստրյոմը և նրա ընտանիքը վերադարձել են Շվեդիա։ 1906 թվականին Էդվարդ Բրենդստրյոմը դարձել է Շվեդիայի դեսպան Նիկոլայ II-ի արքունիքում և կրկին մեկնել Սանկտ Պետերբուրգ։ Էլզան մանկությունն անցկացրել է Շվեդիայի Լինչոպինգ քաղաքում։ 1906-1908 թվականներին սովորել է Ստոկհոլմի մանկավարժական քոլեջում, 1908 թվականին վերադարձել է Սանկտ Պետերբուրգ։ Էլզայի մայրը մահացել է 1913 թվականին։ Առաջին համաշխարհային պատերազմի բռնկումով Էլզան դարձյալ հայտնվել է Սանկտ Պետերբուրգում։ Այդ ժամանակ Ռուսաստանում բարձր հասարակության ներկայացուցիչներից շատերը հաճախում էին բուժքույրական դասընթացներին, ստանում գթության քրոջ վկայական և բուժքրոջ համազգեստ կրելու իրավունք։ Շվեդական հասարակությունը Պետրոգրադում զինվորական հիվանդանոց էր կազմակերպել վիրավոր ռուս զինծառայողների համար, որտեղ Էլզան շուրջ մեկ տարի աշխատել է որպես բուժքույր։ 1914 թվականին Էլզա Բրենդստրյոմը Սուվորովի պողոտայի վրա գտնվող Նիկոլաևյան զինվորական հոսպիտալում ընդունել է ռազմաճակատի վիրավոր զինվորներին։ Նրա հայրը՝ Էդվարդ Բրենդստրյոմը, լինելով չեզոք պետության դիվանագիտական առաքելության ղեկավար, ղեկավարում էր նաև գերմանացի և ավստրիացի ռազմագերիների խնամակալական հաստատությունը։ Այնուհետև Էլզան աշխատանքի է անցել Շվեդիայի Կարմիր խաչում։
Յար Բորովկով
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության